Orban, în contextul epidemiei de coronavirus din Italia: Achiziţionăm cât mai rapid, la începutul săptămânii viitoare, materiale, echipamente, substanţe, medicamente necesare pentru astfel de situaţii

Premierul desemnat Ludovic Orban a declarat duminică, la Digi 24, că orice persoană care vine în România dintr-o zonă unde există un focar de infecţie cu coronavirus va sta în carantină timp de 14 zile şi a afirmat că sunt „în derulare” procedurile de achiziţie de echipamente şi medicamente.

„Autorităţile italiene au luat o serie de măsuri, trebuie respectate toate măsurile care au fost decise de către autorităţile italiene. Trebuie evitată pe cât este posibil orice fel de deplasare, prezenţa în zone unde există risc de îmbolnăvire. De asemenea, trebuie evitate deplasări. Trebuie făcut tot ceea ce este recomandat de autorităţile italiene. Orice persoană care vine dintr-o zonă unde există un focar depistat noi am instituit condiţii de carantină. Nu numai în Bucureşti, ci şi în mai multe centre. Nu vom ezita să luăm această măsură de a ţine în carantină 14 zile persoanele care vin din focare. Trebuie evitat pe cât este posibil o deplasare dintr-o astfel de zonă în ţară, decât dacă sunt într-adevăr situaţii care reclamă deplasarea. Adică în situaţii cu totul şi cu totul speciale”, a spus Orban, citat de Agerpres.

El a afirmat că procedurile de achiziţie de echipamente, medicamente şi materiale necesare sunt în curs de derulare.

„Suntem cu procedurile de achiziţie în derulare, astfel încât să achiziţionăm cât mai rapid, la începutul săptămânii viitoare, materiale, echipamente, substanţe, medicamente necesare pentru astfel de situaţii. (…) Şi în afara Bucureştiului am gândit locaţii posibile de carantină”, a susţinut premierul.

Întrebat despre copiii din Alba care vin din Italia în ţară, premierul a spus că recomandarea pentru aceştia este de a sta izolaţi la domiciliu.

„Recomandarea va fi să stea izolaţi acasă, nu vor intra în carantină, pentru că acel autocar nu vine din zona respectivă. Este vorba despre 50 de copii. Chiar am discutat cu ministrul Sănătăţii pe tema aceasta şi având în vedere că nu vin din zonă de focar nu se va lua decizia de a fi ţinuţi în carantină 14 zile şi va exista solicitarea pentru fiecare familie să stea copilul acasă”, a explicat şeful Executivului.

Directorul executiv al Direcţiei de Sănătate Publică Alba, Alexandru Sinea, a precizat, pentru Agerpres, că este vorba de un grup de 45 de elevi şi 6 cadre didactice, care era plecat în Italia de joi. Grupul urma să mai stea în Italia o perioadă, însă părinţii copiilor s-au îngrijorat şi au solicitat reîntoarcerea cât mai rapid în ţară.

Sursa Foto: Inquam Photos/ Autor: George Călin

MAE: Până la acest moment, autoritățile italiene nu au raportat existența vreunui caz confirmat de infecție cu coronavirus printre cetățenii români

Pasagerii care ajung pe Otopeni din Italia din zonele afectate de coronavirus vor completa un scurt chestionar și vor fi asistați de personal medical – Compania Națională de Aeroporturi București

Ministerul Sănătății: Românii care vin în țară din localitățile afectate de coronavirus în Italia vor trebui să stea în carantină 14 zile / Până în prezent autoritățile italiene nu au raportat cazuri de români simptomatici cu noul virus

Directorul pentru Europa al OMS: Ceea ce îngrijorează la situația din Italia în privința coronavirusului este că nu toate cazurile au legătură cu călătorii în China sau contacte cu persoane infectate

Româncă din Italia, țara europeană cea mai afectată de coronavirus: Stăm în casă de ieri, ni s-a spus că e mai bine să nu ieșim. Vrem să ne întoarcem în România

VIDEO Coronavirus în Italia: Numărul îmbolnăvirilor a depășit 100 de cazuri / Guvernul a adoptat măsuri stricte, iar cei care nu le respectă riscă 3 luni de închisoare/ Se interzice intrarea sau plecarea din 11 localități